Peatasin viisakalt ühe ratastoolipatrulli, selgitasin oma olukorda ja tundsin huvi, millest sellised muutused politseitöös. Tuli välja, et aprillis 2010 oli sotsiaalminister pensionikindlustuse muutmise seadusesse lükanud sisse muutused ka politseinike sotsiaalsete garantiide ja pensioni kohta. Pärast seda noored enam politseiteenistusse ei tulnud ja nüüd peavad 64aastased patrullpolitseinikud selleks, et vähegi mõnele vananevale pätile järele jõuda, kasutama ratastooli. Autosse ronimine ja väljaronimine on vanas eas liiga suur ponnistus ja võtab aega.